Situatie periculoasa la Delfinariul din Constanta. Zeci de pesti din specii rare pot muri din cauza turistilor

Turistii arunca in bazin monede si bancnote, crezand ca astfel vor avea noroc. Desi angajatii complexului ii roaga sa nu mai arunce bani in apa, iar in incinta a fost montata si o placuta prin care li se transmite in gluma ca de fapt gestul o sa le aduca ghinion, vizitatorii continua traditia, ba chiar au furat si panoul informativ.

Bazinul cu zeci de pesti exotici din Micro-rezervatia de la Delfinariu s-a transformat parca in celebra Fontana di Trevi din Roma.

Turistii aruncat mii de monede si bancnote in apa crezand ca vor avea noroc.

Reporter: "Credeti ca va aduce noroc ?"

Barbat care arunca bani in bazin: "Nu stiu cu noroc. Am vazut ca sunt multi bani acolo si de suflet pui bani, nu neaparat din obligatie. Dumnezeu are grija de noi, nu o fantana sau o anumita pusculita. Asa din suflet am aruncat. Am dat si la copii sa arunce".

Citește și Romanii care au salvat de la disparitie mai multe locuinte traditionale motesti. Cat costa o zi de cazare in ele

Doi tineri cred ca bazinul pestilor de la Delfinariul este cu apa sfintita facatoare de minuni.

Reporter: "Am vazut ca ati aruncat bani in apa. Credeti ca va aduce noroc?"

Tineri: "Asa speram. Speram sa fie ceva pozitiv"

Reporter: "Nu este periculos pentru pestii astia frumosi sa arunci?"

Tineri: "Sincer la asta nu m-am gandit pana acum. Este o intrebare foarte interesanta"

Angajatii complexului sunt disperati. Monedele aruncate in apa elibereaza ioni periculosi pentru pestii care traiesc de fapt intr-un mediu controlat. In bazin sunt pesti din specii extrem de scumpe.